2021. gada 7. janvārī Rīkojums Nr. 4

Rīgā (prot. Nr. 2 49. §)

**Grozījum****i Ministru kabineta 2020. gada 6. novembra rīkojumā Nr. 655 "Par ārkārtējās situācijas izsludināšanu"**

1. Izdarīt Ministru kabineta 2020. gada 6. novembra rīkojumā Nr. 655 "Par ārkārtējās situācijas izsludināšanu" (Latvijas Vēstnesis, 2020, 216A., 221B., 223A., 227A., 233B., 235B., 237A., 244B., 247A., 251A. nr.) šādus grozījumus:

1.1. no 2021. gada 12. janvāra izteikt 5.1.1 apakšpunkta ievaddaļu šādā redakcijā:

"5.1.1 no 2020. gada 15. janvāra līdz 2021. gada 17. janvārim un no 2021. gada 22. janvāra līdz 2021. gada 24. janvārim aizliegt iedzīvotāju pārvietošanos laikposmā no plkst. 22.00 līdz plkst. 5.00, nosakot pienākumu iedzīvotājiem uzturēties savā dzīvesvietā, tai skaitā samazināt tiešus kontaktus ar citiem cilvēkiem – neuzņemt viesus, nedoties privātās vizītēs u. c. (aizliegums pārvietoties beidzas attiecīgi 2021. gada 17. janvārī plkst. 5.00 un 2021. gada 24. janvārī plkst. 5.00.). Aizliegums pārvietoties, ja persona uzrāda aizpildītu apliecinājumu un personu apliecinošu dokumentu (personas apliecību vai pasi), nav attiecināms:";

1.2. no 2021. gada 12. janvāra līdz 2021. gada 25. janvārim:

1.2.1. izteikt 5.2. un 5.2.1 apakšpunktu šādā redakcijā:

"5.2. aizliegt skaistumkopšanas, pīrsinga un tetovēšanas pakalpojumus, sporta inventāra nomu iekštelpās un fotopakalpojumus klātienē (izņemot fotogrāfiju izgatavošanu dokumentiem), kā arī saimnieciskos pakalpojumus klātienē, kas saistīti ar izklaidi un labsajūtu (tai skaitā bāros, naktsklubos, diskotēkās, akvaparkos, pirtīs, SPA, slidotavās, spēļu zālēs, bērnu viesību organizēšanas vietās, izklaides un atrakciju centros, batutu parkos, bērnu rotaļu istabās, bērnu pieskatīšanas istabās (arī tirdzniecības centros)). Minētais aizliegums neattiecas uz atpūtu dabas takās, ja tur tiek nodrošināta vienvirziena plūsma un divu metru distances ievērošana;

5.2.1 aizliegt dzinējmedības;";

1.2.2. svītrot 5.3. apakšpunktu;

1.2.3. izteikt 5.5. un 5.5.1 apakšpunktu šādā redakcijā:

"5.5. muzejos ārtelpās, sporta treniņu (nodarbību) norises vietās ārtelpās un reliģiskās darbības veikšanas vietās darbu uzsākt ne agrāk kā plkst. 6.00 un beigt ne vēlāk kā plkst. 20.00, izņemot šā rīkojuma 5.16.1. un 5.16.2. apakšpunktā minētos sporta pasākumus;

5.5.1 pārtraukt kultūrvietu un izstāžu norises vietu darbību, arī darbības, kas saistītas ar ielu tirdzniecības organizēšanu (tai skaitā gadatirgu darbību), izņemot grāmatu izsniegšanu bibliotēkās un muzeju brīvdabas teritorijas. Kultūrvietās var notikt organizēti profesionālās mākslas mēģinājumi no plkst. 6.00 līdz plkst. 22.00;";

1.2.4. izteikt 5.7., 5.7.1 un 5.7.2 apakšpunktu šādā redakcijā:

"5.7. noteikt, ka mazumtirdzniecības pakalpojumus klātienē sniedz tikai:

5.7.1. aptiekas (tai skaitā veterinārās aptiekas);

5.7.2. optikas preču veikali;

5.7.3. degvielas uzpildes stacijas;

5.7.4. tirdzniecības vietas, kurās drīkst tirgot šādas preču grupas:

5.7.4.1. pārtikas preces;

5.7.4.2. higiēnas preces;

5.7.4.3. pirmās nepieciešamības saimniecības preces;

5.7.4.4. mobilo telefonu priekšapmaksas kartes;

5.7.4.5. tabakas izstrādājumus, augu smēķēšanas produktus, elektroniskās smēķēšanas ierīces un to šķidrumus;

5.7.4.6. dzīvnieku barību un preces;

5.7.4.7. preses izdevumus;

5.7.4.8. sabiedriskā transporta biļetes;

5.7.4.9. mutes un deguna aizsegus un individuālos aizsardzības līdzekļus;

5.7.4.10. mājražotāju lauksaimniecības produkciju;

5.7.4.11. ziedus;

5.7.1 šā rīkojuma 5.7. apakšpunktā noteiktie ierobežojumi nav attiecināmi uz preču tirdzniecību, izmantojot distances saziņas līdzekļus, kā arī preču izsniegšanu tirdzniecības vietā, ja preces iegādātas, izmantojot distances saziņas līdzekļus;

5.7.2 tirdzniecības pakalpojuma sniedzējs nodrošina, ka apmeklētāji tirdzniecības vietā, tai skaitā šā rīkojuma 5.7.1 apakšpunktā minētajos gadījumos, tiek ielaisti tikai pa vienam, izņemot personas, kam nepieciešama asistenta palīdzība, un bērnus līdz 12 gadu vecumam, ar kuriem var būt kopā viena pilngadīga persona;";

1.2.5. izteikt 5.10., 5.11. un 5.12. apakšpunktu šādā redakcijā:

"5.10. bibliotēkās, muzejos ārtelpās un reliģiskās darbības vietās:

5.10.1. vienam apmeklētājam paredzēt vismaz 10 m2 no apmeklētājiem pieejamās telpu platības;

5.10.2. pie ieejas labi redzamā vietā izvietot informāciju, tai skaitā svešvalodās, par maksimāli pieļaujamo cilvēku skaitu, kas vienlaikus var atrasties šajā vietā;

5.11. bibliotēkās, muzejos ārtelpās (ja netiek organizēts pasākums) papildus šā rīkojuma 5.10. apakšpunktā minētajiem nosacījumiem nodrošināt, ka:

5.11.1. attiecīgajā vietā vienlaikus atrodas ne vairāk kā 20 % no kopējā iespējamā cilvēku skaita, ko pieļauj apmeklētājiem pieejamā telpu platība un infrastruktūra;

5.11.2. apmeklētāji ierodas tikai individuāli, izņemot vienas mājsaimniecības locekļus;

5.11.3. notiek apmeklētāju vienvirziena plūsma;

5.12. reliģiskās darbības veikšanas vietās (ja netiek organizēts pasākums) papildus šā rīkojuma 5.10. apakšpunktā minētajiem nosacījumiem nodrošināt, ka:

5.12.1. attiecīgajā vietā vienlaikus atrodas ne vairāk kā 20 % no kopējā iespējamā cilvēku skaita, ko pieļauj apmeklētājiem pieejamā telpu platība un infrastruktūra;

5.12.2. svētdienas skolas notiek attālināti;";

1.2.6. svītrot 5.13.2.3.apakšpunktu;

1.2.7. izteikt 5.13.2.4. apakšpunktu šādā redakcijā:

"5.13.2.4. veselības aprūpes studiju virziena otrā līmeņa profesionālās augstākās izglītības studiju programmas "Medicīna" un "Ārstniecība" 6. studiju gada praktiskās daļas apguvi, kura nepieciešama profesionālo prasmju vai kvalifikācijas ieguvei un kuru nav iespējams veikt attālināti, kā arī klīnisko praksi rezidentūrā;";

1.2.8. izteikt 5.13.3. un 5.13.4. apakšpunktu šādā redakcijā:

"5.13.3. pieaugušo profesionālās tālākizglītības, profesionālās pilnveides un neformālās izglītības programmu apguvi nodrošināt attālināti;

5.13.4. interešu izglītības un profesionālās ievirzes izglītības programmu apguvi nodrošināt attālināti, izņemot šā rīkojuma 5.17. apakšpunktā minēto sporta treniņu (nodarbību) norisi;";

1.2.9. izteikt 5.14. apakšpunktu šādā redakcijā:

"5.14. amatiermākslas kolektīviem (tai skaitā koriem, orķestriem, tautas mūzikas ansambļiem, deju kolektīviem un citiem tautas mākslas kolektīviem) mēģinājumus īstenot attālināti;";

1.2.10. izteikt 5.17.2. apakšpunktu šādā redakcijā:

"5.17.2. pārtraukt sporta treniņu (nodarbību), tai skaitā individuālo apmeklējumu, norisi iekštelpās, izņemot šā rīkojuma 5.17.3. apakšpunktā minētajām personām;";

1.2.11. svītrot 5.43.3. apakšpunktā vārdus "(tai skaitā individuālus iekštelpu sporta norises vietu apmeklētājus)";

1.3. izteikt 5.4. apakšpunktu šādā redakcijā:

"5.4. aizliegt privātus pasākumus un privātu pulcēšanos, izņemot pasākumus vienas mājsaimniecības ietvaros. Ja nepieciešams nodrošināt personas aprūpi vai ja persona mājsaimniecībā dzīvo viena, pieļaujami apmeklējumi, bet ne vairāk kā divu mājsaimniecību ietvaros. Bērēs ārtelpās un kristību ceremoniju noturēšanā neatliekamos gadījumos atļauts pulcēties ne vairāk kā 10 cilvēkiem vienlaikus (neskaitot personas, kas tieši saistītas ar bēru vai kristību norises nodrošināšanu), bet ne vairāk kā no divām mājsaimniecībām, un noteikt, ka pulcēšanās laikā tiek lietoti mutes un deguna aizsegi. Pieļaujama arī nepilngadīgu bērnu un vecāku tikšanās, ja bērni un vecāki nav vienas mājsaimniecības locekļi, izņemot gadījumu, ja bērnam, kādam no vecākiem vai vecāku mājsaimniecības locekļiem jāievēro izolācijas, mājas karantīnas vai pašizolācijas prasības;";

1.4. izteikt 5.13.7. apakšpunktu šādā redakcijā:

"5.13.7. noteikt, ka ziemas brīvdienas 2020./2021. mācību gadā 1.–4. klases izglītojamiem ilgst no 2020. gada 21. decembra līdz 2021. gada 22. janvārim un otrais semestris sākas 2021. gada 25. janvārī, savukārt 5. un 6. klases izglītojamiem ziemas brīvdienas ilgst no 2020. gada 21. decembra līdz 2021. gada 8. janvārim un otrais semestris sākas 2021. gada 11. janvārī. Minēto nosacījumu nepiemēro sociālās korekcijas izglītības iestādei "Naukšēni" un speciālās izglītības iestādēm;";

1.5. svītrot 5.16.2. apakšpunktā vārdu "pilngadīgi";

1.6. izteikt 5.17.3. apakšpunktu šādā redakcijā:

"5.17.3. Latvijas pieaugušo izlases, Latvijas Olimpiskās vienības un Latvijas Paralimpiskās vienības sportistu, komandu sporta spēļu starptautisko un augstāko līgu komandu profesionālu sportistu (personas, kuras uz līguma pamata un par nolīgto samaksu gatavojas sporta sacensībām un piedalās tajās), Murjāņu sporta ģimnāzijas un augstas klases sportistu sagatavošanas centru audzēkņu, kā arī tādu Latvijas jauniešu un junioru izlašu sportistu treniņi, kuri gatavojas dalībai attiecīgā vecuma Eiropas vai pasaules čempionātā, notiek gan iekštelpās, gan ārtelpās un uz tiem neattiecas šā rīkojuma 5.17.1. un 5.17.2. apakšpunktā minētie nosacījumi;";

1.7. no 2021. gada 12. janvāra:

1.7.1. izteikt 5.35.1. apakšpunktu šādā redakcijā:

"5.35.1. nodrošināt darbiniekiem attālinātā darba iespējas, ja darba specifika to pieļauj;";

1.7.2. papildināt rīkojumu ar 5.35.1 apakšpunktu šādā redakcijā:

"5.35.1 organizēt darbu tā, lai klātienē darba pienākumus veiktu tikai tie darbinieki, kuri nodrošina darbu nepārtrauktību un nevar to veikt attālināti savā dzīvesvietā;";

1.8. papildināt rīkojumu ar 5.48. apakšpunktu šādā redakcijā:

"5.48. ambulatorajām ārstniecības iestādēm ambulatoro speciālistu konsultācijas iespēju robežās nodrošināt attālināti. Ja konsultācijas nav iespējams nodrošināt attālināti, ārstniecības iestādēm pacientus pieņemt tikai pēc pieraksta, nosakot precīzu ierašanās laiku veselības aprūpes pakalpojuma saņemšanai, ar pietiekamu laika periodu starp pacientu pieņemšanu, lai nodrošinātu, ka viņi nesatiekas."

2. Valsts kancelejai saskaņā ar likuma "Par ārkārtējo situāciju un izņēmuma stāvokli" 9. panta trešo daļu paziņot Saeimas Prezidijam par Ministru kabineta pieņemto lēmumu un atbilstoši minētā likuma 9. panta ceturtajai daļai informēt sabiedriskos elektroniskos plašsaziņas līdzekļus par pieņemto lēmumu.

Ministru prezidents A. K. Kariņš

Veselības ministra

pienākumu izpildītājs,

Ministru prezidenta biedrs,

aizsardzības ministrs A. Pabriks